ตื่นเช้าตรู่ หาร้านนั่งแถวเอกมัยคงไม่พ้นบ้านไร่กาแฟ

จำได้ว่าสมัยเรียนมหาวิทยาลัยตอนใกล้สอบจะมานั่งโต้รุ่งร้านนี้บ่อยมากเพราะว่าเปิด 24 ชม. 

คราวนี้เปลี่ยนเวลาเข้าร้านเป็นหกโมงเช้า ร้านเงียบกริบ พนักงานหน้าเพิ่งตื่น เราเข้ามาหวังใจว่า ร้านไทยเปิดเช้าขนาดนี้ต้องมีเมนูข้าวต้ม โจ๊ก อะไรงี้แน่ๆ 

ไม่มีจ้ะ 

อ่ะ เราเข้าใจ เราสั่งหมูกระเทียมราดข้าวไข่ดาวมาแทน (ใกล้เคียงกับโจ๊กมากอ่ะ)

รสชาติ ... ไม่ได้เรื่อง เค็มจัดแบบจงใจให้เป็นโรคไต หมูน้ำมันเยิ้ม เหม็นน้ำปลา เขามีน้ำซุปมาให้ด้วย น้ำซุปเค็มเช่นกัน และเหมือนทำพริกไทยหกใส่

เฮ้อ... แต่ก็นะ จุดประสงค์ของเราคือมานั่งรอฆ่าเวลาก่อนเข้าประชุม ทีนี้เลยต้องหาอะไรล้างปาก แต่ความเชื่อมั่นในร้านมันได้หายไปแล้ว เลยซื้อเผือกเส้นทอดถุงๆที่วางอยู่ในร้านมากินแทน .. อ่ะ อันนี้ผ่าน ไม่หวาน ไม่เค็มเกิน กินมันๆเพลินๆ ได้ดี